सभी टोरेंट वेबसाइट्स पर HD क्वालिटी में अवेलेबल है फिल्म, कमाई पर पड़ेगा असर
Rocky Aur Rani Ki Prem Kahani (2023) Hindi Movie Leaked Online सभी टोरेंट वेबसाइट्स पर HD क्वालिटी में अवेलेबल है फिल्म, कमाई पर पड़ेगा असर
रणवीर सिंह और आलिया भट्‌ट स्टारर ‘रॉकी और रानी की प्रेम कहानी’ आज ही थिएटर्स में रिलीज हुई है। एक तरफ जहां फिल्म को ऑडियंस और क्रिटिक्स से अच्छा रिस्पॉन्स मिल रहा है वहीं दूसरी तरफ यह ऑनलाइन लीक हो गई है।
बड़ी बात यह है कि फिल्म सभी टोरेंट वेबसाइट्स पर HD क्वालिटी में लीक हुई है। रिलीज के पहले ही दिन फिल्म के लीक होने से इसकी कमाई पर काफी असर पड़ेगा।
एक रिपोर्ट की मानें तो फिल्म तमिल रॉकर्स, टेलीग्राम और मूवी रूल्स जैसी वेबसाइट्स के अलावा सभी टोरेंट वेबसाइट्स पर फ्री में डाउनलोड करने के लिए अवेलेबल है।
इससे पहले भी लीक हो चुकी हैं कई फिल्में
हालांकि, यह पहली बार नहीं है जब कोई फिल्म रिलीज के ही दिन ऑनलाइन लीक हुई हो। इससे पहले इस साल ओपेनहाइमर, बार्बी, कैरी ऑन जट्‌टा 3, सत्यप्रेम की कथा, द केरला स्टोरी, जरा हटके जरा बचके, पोन्नियन सेल्वन 2, किसी का भाई किसी की जान, तू झूठी मैं मक्कार और पठान भी ऑनलाइन लीक हो चुकी हैं।
12 से 15 करोड़ की ओपनिंग का अनुमान
करण जौहर के डायरेक्शन में बनी इस फिल्म को पहले दिन अच्छा रिस्पॉन्स मिला है। अनुमान लगाया जा रहा है कि वर्किंग डे में रिलीज हुई इस फिल्म को 12 से 15 करोड़ की ओपनिंग मिल सकती है।
हालांकि, फिल्म के ऑनलाइन लीक होने के बाद आने वाले दिनों में इसके कलेक्शन पर फर्क पड़ेगा।
रिलीज से पहले ही 90% रिकवरी कर चुकी है फिल्म
कुछ मीडिया रिपोर्ट्स की मानें तो फिल्म ने अपनी रिलीज से पहले ही 90% बजट की रिकवरी कर ली थी। कुल 178 करोड़ के बजट में बनी इस फिल्म ने राइट्स के जरिए 160 करोड़ रुपए की कमाई की।
इसके डिजिटल राइट्स 80 करोड़, सैटेलाइट राइट्स 50 करोड़ और म्यूजिक राइट्स 30 करोड़ रुपए में बिके।
बतौर डायरेक्टर करण की 7वीं फिल्म है
फिल्म में रणवीर और आलिया के अलावा जया बच्चन, धर्मेंद्र और शबाना आजमी जैसे कलाकार नजर आ रहे हैं। फिल्म करण जौहर के निर्देशन में बनी 7वीं फिल्म है। हाल ही में उन्होंने बतौर फिल्ममेकर इंडस्ट्री में 25 साल पूरे किए हैं।